સરકારે કહ્યુ છે કે સોશિયલ મીડિયા પર ફેલાવવામાં આવી રહેલ આ પ્રકારની અફવાઓ પર નજર રાખો જેમાં બાળક ચોરીના મેસેજ ઝડપથી વાયરલ કરવામાં આવી રહ્યા હોય. રાજ્યો અને કેન્દ્રશાસિત પ્રદેશોને સતર્કતા વર્તતા જાગૃતિ કાર્યક્રમો આયોજિત કરવા માટે જિલ્લા પ્રશાસનને નિર્દેશિત કરવા માટે પણ કહેવામાં આવ્યુ છે. વળી, એ પણ કહેવામાં આવ્યુ છે કે અપહરણના આવા મામલાની વ્યવસ્થિત રીતે તપાસ કરવામાં આવે. તમને જણાવી દઈએ કે વૉટ્સઅપ અને ફેસબુક પર ઝડપથી વાયરલ થઈ રહેલા ફેક મેસેજના કારણે છેલ્લા બે સપ્તાહમાં લગભગ 27 લોકોએ જીવ ગુમાવ્યા છે. આ હત્યાઓ અલગ અલગ રાજ્યોમાં થઈ છે. વાસ્વતમાં, બાળક ચોરીનો એક મેસેજ ઝડપથી સોશિયલ મીડિયામાં વાયરલ થઈ રહ્યો હતો. આ મેસેજને સાચો સમજીને ભીડે નિર્દોષ લોકોને મારી મારીને મોતને ઘાટ ઉતારી દીધા.